**11. A feladat az európai integráció történetéhez kapcsolódik.**

**Oldja meg a feladatokat a források és ismeretei segítségével!** (Elemenként 0,5 pont.)

**A) Mikor és hol írták alá az alábbi szerződéseket? Karikázza be a megfelelő helyszínt és évszámot!**

„Őfelsége a Belgák Királya, a Németországi Szövetségi Köztársaság Elnöke, a Francia

Köztársaság Elnöke, az Olasz Köztársaság Elnöke, Ő Királyi Fensége a Luxemburgi

Nagyhercegnő, Őfelsége Hollandia Királynője […] úgy határoztak, hogy létrehozzák

az Európai Gazdasági Közösséget.”

**a)** Helyszín: Maastricht Helsinki Róma

**b)** Évszám: 1957 1975 1992

„Őfelsége a Belgák Királya, Őfelsége Dánia Királynője, a Németországi Szövetségi

Köztársaság Elnöke, a Görög Köztársaság Elnöke, Őfelsége Spanyolország Királya, a

Francia Köztársaság Elnöke, Írország Elnöke, az Olasz Köztársaság Elnöke, Ő Királyi

Fensége a Luxemburgi Nagyherceg, Őfelsége Hollandia Királynője, a Portugál

Köztársaság Elnöke, Őfelsége Nagy-Britannia és Észak-Írország Egyesült

Királyságának Királynője […] úgy határoztak, hogy létrehozzák az Európai Uniót”

**c)** Helyszín: Maastricht Helsinki Róma

**d)** Évszám: 1957 1975 1992

**B) Melyik államra vonatkozik az állítás? Válassza ki a felsoroltak közül a megfelelő államnevét, és írja a pontozott vonalra!**

**Államok:** Ausztria, Csehország, Egyesült Királyság, Franciaország, Görögország,

Lengyelország, Portugália, Svédország

**e)** A Közös Piac létrehozására reagálva megalapította az Európai Szabadkereskedelmi Társulást. Később kérte felvételét a Közösségbe, amit Franciaország sokáig megakadályozott. Felvétele óta is a nemzetállami önállóság védelmezője, a szorosabb integráció kritikusa.

Az állam neve: ……………………………………………..

**f)** Felvételére elsősorban politikai okokból került sor, hiszen kifejezetten szegény országnak

számított. A felvételre akkor kerülhetett sor, amikor megszűnt a katonai diktatúra, és helyreállta demokratikus köztársaság. Felvételét befolyásolhatta a szocialista országokhoz való földrajziközelsége.

Az állam neve: ……………………………………………..

**g)** Sokáig nemzetközi szerződésben kikötött örök semlegessége miatt sem kérte a felvételét. Azország gazdagsága miatt nettó befizető az EU költségvetésébe, keleti fekvése miatt pedig sokan érkeztek ide a volt szocialista országokból.

Az állam neve: ……………………………………………..

**h)** A legtöbb országot érintett bővítési körben vették fel ezt az országot. Lakossága több, minta másik ugyanakkor felvett kilenc országé összesen. A tagság segíthet végleg lezárni a Németországgal fennállt történelmi ellentétet. Kifejezetten mobilis munkavállalói miatt a szabad munkavállalást a régi tagállamok részben korlátozták.

Az állam neve: ……………………………………………..

**Megoldás**

**11. Európai integráció (Elemenként 0,5 pont, összesen 4 pont.)**

**a)** Róma

**b)** 1957

**c)** Maastricht

**d)** 1992

**e)** Egyesült Királyság

**f)** Görögország

**g)** Ausztria

**h)** Lengyelország